**รายงานการประชุม**

**ผู้บริหารองค์กรปกครองส่วนท้องถิ่นจังหวัดชัยภูมิ**

**ครั้งที่ ๘/๒๕๖3**

**วันที่ 2๔ สิงหาคม พ.ศ. ๒๕6๓ เวลา ๐๙.๐๐ น.**

**โดยผ่านระบบวีดีทัศน์ทางไกล (Video Conference)**

**ณ ห้องประชุมพญาแล ชั้น ๕ ศาลากลางจังหวัดชัยภูมิ**

**\*\*\*\*\*\*\*\*\*\*\*\*\***

**เปิดประชุม เวลา 09.00น.**

**รายชื่อผู้เข้าร่วมประชุม**

|  |  |  |
| --- | --- | --- |
| **ที่** | **ชื่อ -สกุล** | **ตำแหน่ง** |
| ๑ | นายกอบชัย บุญอรณะ | ผู้ว่าราชการจังหวัดชัยภูมิ |
| ๒ | นายสมเกียรติ ศรีษะเนตร | รองผู้ว่าราชการจังหวัดชัยภูมิ |
| ๓ | นายวิชัย ตั้งคำเจริญ | ปลัดจังหวัดชัยภูมิ |
| ๔ | นายโชคชัย ศรีหิรัญรัตน์  | ท้องถิ่นจังหวัดชัยภูมิ |
| ๕ | นายนารถฤดี วัฒนสุข | ผอ.กลุ่มงานการเงินบัญชี และการตรวจสอบ สถจ.ชย. |
| ๖ | นายนิติรุจน์ ดวงแก้ว | ผอ.กลุ่มงานส่งเสริมและพัฒนาท้องถิ่น สถจ.ชย. |
| ๗ | นายเทพสุริยา สะอาด | ผอ.กลุ่มงานมาตรฐานการบริหารงานบุคคลท้องถิ่น สถจ.ชย. |
| ๘ | นางภาคินัย เฉลิมแสน | ผอ.กลุ่มงานกฎหมายระเบียบและเรื่องร้องทุกข์ สถจ.ชย. |
| ๙ | นางพเยาว์ แสนเภา | หัวหน้าฝ่ายบริหารทั่วไป สถจ.ชย. |
|  ๑๐ | นางบุญสวย ชัยสถิตย์กุล | (แทน)นักวิชาการสาธารณสุขชำนาญการพิเศษ สำนักงานสาธารณสุขจังหวัดชัยภูมิ |
| ๑๑ | นายพงษ์ศักดิ์ ธีระกิตติวัฒนา  | หัวหน้าป้องกันและบรรเทาสาธารณภัยจังหวัดชัยภูมิ |
| ๑๒ | นายอนุชา เจริญรักษ์ | นายอำเภอเมืองชัยภูมิ |
| ๑๓ | นางสุธรรมา เลิศฤทธิ์ | ท้องถิ่นอำเภอเมืองชัยภูมิ |
| ๑๔ | นายนคร กรมแสง | (แทน) นายก อบจ. ชัยภูมิ |
| ๑๕ | นางสาวธัญพัชร ลิ้มภาณุวัฒน์สกุล | เจ้าหน้าที่วิเคราะห์และติดตามประเมินผลแผนพัฒนาท้องถิ่น |
| ๑๖ | นางสาวรัชนก คำศรี | เจ้าหน้าที่วิเคราะห์และติดตามประเมินผลแผนพัฒนาท้องถิ่น |
| ๑๗ | นางสาวสุกานดา ฐานวิเศษ | เจ้าหน้าที่วิเคราะห์และติดตามประเมินผลแผนพัฒนาท้องถิ่น |
|  |  อ.เมืองชัยภูมิ |  |
| ๑๘ | นางนงลักษณ์ ประกิจ | ปลัด ปฏิบัติหน้าที่ นายกเทศมนตรีตำบลบ้านค่ายหมื่นแผ้ว |
| ๑๙ | นางวาสนา อุตมะพันธ์ | นายกเทศมนตรีตำบลลาดใหญ่ |
| ๒๐ | นายณพดล ชัยนา | (แทน) นายกเทศมนตรีตำบลโคกสูง |

 **/๒๑ นางสุภารัตน์...**

|  |  |  |
| --- | --- | --- |
| ๒๑ | นางสุภารัตน์ แดงใส | (แทน) นายกเทศมนตรีตำบลชีลอง |
| ๒๒ | นายภคิน คำพิทักษ์ | (แทน) นายก อบต.นาเสียว |
| ๒๓ | นายสุริยัน ชวาฤทธิ์ | (แทน) นายก อบต.หนองนาแซง |
| ๒๔ | นายบุดดา เขตบำรุง | (แทน) นายก อบต.กุดตุ้ม |
| ๒๕ | นายวิยุทธร ช่างเหล็ก | (แทน) นายก อบต.บุ่งคล้า |
| ๒๖ | นายสุทิน สุวรรณ | (แทน) นายก อบต.โพนทอง |
| ๒๗ | นายพชรพล วรพล | นายก อบต.ห้วยบง |
| ๒๘ | นายยัง ชาญณรงค์ | (แทน) นายก อบต.บ้านค่าย |
| ๒๙ | นายวิษณุ ตันวิเศษ | (แทน) นายก อบต.ซับสีทอง |
| ๓๐ | นายสุวิทย์ ยืนชีวิต | นายก อบต.นาฝาย |
| ๓๑ | นางนิภาพร ฐานวิเศษ | นายก อบต.ท่าหินโงม |
| ๓๒ | นางนลินี ศรีพล | ปลัดปฏิบัติหน้าที่ นายก อบต.รอบเมือง |
| ๓๓ | นางสาวละมุล อาจอนงค์ | นายก อบต.โนนสำราญ |
| ๓๔ | นายสุทธิพงศ์ เริงชัยภูมิ | (แทน) นายก อบต.บ้านเล่า |
| ๓๕ | นางสาวจารุวรรณ ขามโนนวัด | (แทน) นายกอบต.ลาดใหญ่ |

|  |  |
| --- | --- |
| **ผู้ไม่เข้าร่วมประชุม** |  |
|  |  **ชื่อ -สกุล** | **ตำแหน่ง** |
| ๑ |  นายบรรยงค์ เกียรติก้องชูชัย | นายกเทศมนตรีเมืองชัยภูมิ |
| ๒ |  นายสมทรง สวัสดิ์สลุง | นายก อบต.หนองไผ่ |
| ๓ |  นางวรนารถ นนทิสุนทร | นายก อบต.ห้วยต้อน |

**ระเบียบวาระที่ ๑ เรื่อง ประธานแจ้งให้ที่ประชุมทราบ**

**ประธาน**  : จากสถานการณ์ต่างๆ เล่าสู่กันฟัง และจะพร้อมนำนโยบายต่างๆ มาเล่าสู่กันฟัง เพื่อปรับและแก้ไขปัญหาร่วมกัน ทั้งนี้มีหลายเรื่อง เพื่อทราบ พิจารณา สั่งการ รวบไปถึงการมอบอำนาจการดำเนินการโครงการต่างๆ และ การแก้ไขปัญหาภัยแล้ง โดยเน้นการเก็บกักน้ำเป็นส่วนใหญ่ เนื่องจากพื้นที่ในจังหวัดชัยภูมิ ยังประสบปัญหาภัยแล้งด้วย

**ที่ประชุม : รับทราบ**

**ระเบียบวาระที่ ๒ เรื่อง รับรองรายงานการประชุม ครั้งที่ ๗/๒๕๖3 เมื่อวันที่ ๒๔ กรกฎาคม ๒๕๖๓**

 **(จำนวน ๑๐ หน้า)** ลงในเว็บไซต์ [www.cpmlocal.org](http://www.cpmlocal.org) แล้ว

**ที่ประชุม : รับทราบ**

**ระเบียบวาระที่ ๓ เรื่อง ข้อสั่งการของผู้ว่าราชการจังหวัด รองผู้ว่าราชการจังหวัด**

 **และ สืบเนื่องจากการประชุมครั้งที่แล้ว**

 **/๓.๑ ข้อสั่งการ...**

 **๓.๑ ข้อสั่งการของผู้ว่าราชการจังหวัดชัยภูมิ รองผู้ว่าราชการจังหวัดชัยภูมิ**

 **๓.๑.๑ ข้อสั่งการของผู้ว่าราชการจังหวัดชัยภูมิ (นายกอบชัย บุญอรณะ)**

 **:** จากสถานการณ์ต่างๆ เล่าสู่กันฟัง และจะพร้อมนำนโยบายต่างๆ มาเล่าสู่กันฟัง เพื่อปรับและแก้ไขปัญหาร่วมกัน ทั้งนี้มีหลายเรื่อง เพื่อทราบ พิจารณา สั่งการ รวบไปถึงการมอบอำนาจการดำเนินการโครงการต่างๆ และ การแก้ไขปัญหาภัยแล้ง โดยเน้นการเก็บกักน้ำเป็นส่วนใหญ่ เนื่องจากพื้นที่ในจังหวัดชัยภูมิ ยังประสบปัญหาภัยแล้งด้วย

 **๓.๑.๒ ข้อสั่งการของรองผู้ว่าราชการจังหวัดชัยภูมิ (นายสมเกียรติ ศรีษะเนตร)**

 **: -**

 **๓.๑.๓ ข้อสั่งการของรองผู้ว่าราชการจังหวัดชัยภูมิ (นายประทีป ศิลปเทศ)**

 **: -**

 **๓.๒ เรื่อง สืบเนื่องจากการประชุมครั้งที่แล้ว**

 **ไม่มี**

**ระเบียบวาระที่ ๔ เรื่อง เพื่อทราบและพิจารณาสั่งการ**

 **๔.๑ ข้อราชการ สำนักงานส่งเสริมการปกครองท้องถิ่นจังหวัดชัยภูมิ**

**ข้อราชการ กลุ่มงานส่งเสริมและพัฒนาท้องถิ่น**

 **๔.๑.๑ เรื่อง ผลการคัดเลือกจังหวัดที่มีการจัดการขยะมูลฝอย “จังหวัดสะอาด”ระดับประเทศ**

 **ท้องถิ่นจังหวัดชัยภูมิ :** แจ้งในที่ประชุมเพื่อทราบ เพื่อเป็นการสร้างขวัญกำลังใจพร้อมเชิดชูเกียรติผู้ที่เกี่ยวข้องในการขับเคลื่อนกิจกรรมการจัดการขยะมูลฝอยชุมชน “จังหวัดสะอาด” ได้กำหนดให้มีพิธีการมอบรางวัลการจัดการขยะมูลฝอยชุมชน “จังหวัดสะอาด” ระดับประเทศในวันจันทร์ที่ 14 กันยายน 2563

 เวลา 09.00น. ณ สโมสรทหารบก (วิภาวดี) จังหวัดชัยภูมิ ได้รับรางวัล รองชนะเลิศอันดับ ๒ ซึ่งเป็นกลุ่มจังหวัดขนาดใหญ่ โดยมี จังหวัด อุดรธานี รับรางวัลชนะเลิศ จังหวัดลพบุรีได้รับรางวัลรองชนะเลิศ และ รางวัลชมเชย ได้แก่ จังหวัดอุบลราชธานี และจังหวัดศรีสะเกษ

 **ที่ประชุม : รับทราบ**

 **๔.๑.๒ เรื่อง โครงการอาสาสมัครบริบาลท้องถิ่นเพื่อดูแลผู้สูงอายุที่มีภาวะพึ่งพิง**

**ท้องถิ่นจังหวัดชัยภูมิ :** แจ้งในที่ประชุมเพื่อทราบ ให้ องค์ปกครองส่วนท้องถิ่นส่งรายชื่อผู้เข้าร่วมอบรม

แห่งละ 2 ท่าน เข้าร่วมอบรม เพื่อจะดำเนินการร่วมกับสาธารณสุขจังหวัดเพื่อวางแผนการฝึกอบรมต่อไป

**ที่ประชุม : รับทราบ**

 **๔.๑.๓ เรื่อง การดำเนินโครงการพัฒนาศักยภาพบุคลากรองค์กรปกครอง ส่วนท้องถิ่นในการป้องกัน ควบคุมโรคพิษสุนัขบ้า ภายใต้โครงการสัตว์ปลอดโรค คนปลอดภัย จากโรคพิษสุนัขบ้า ตามพระปณิธานศาสตราจารย์ ดร.สมเด็จพระเจ้าน้องนางเธอ เจ้าฟ้าฯ กรมพระศรีสวางควัฒน วรขัตติยราชนารี ประจำปีงบประมาณ พ.ศ. ๒๕๖๓**

**ท้องถิ่นจังหวัด** : แจ้งในที่ประชุมเพื่อทราบ ให้ องค์ปกครองส่วนท้องถิ่นส่งรายชื่อผู้เข้าร่วมอบรม แห่งละ 2 ท่าน เข้าร่วมอบรม เพื่อขับเคลื่อนควบคุมโรคพิษสุนัขบ้า ภายใต้โครงการสัตว์ปลอดโรค คนปลอดภัย จากโรคพิษสุนัขบ้าอย่างเต็มรูปแบบต่อไป และได้กำชับองค์กรปกครองส่วนท้องถิ่นให้ส่งรายชื่อผู้เข้ารับการอบรม

 **/ทั้งนี้...**

ทั้งนี้ ท่านผู้แทนจากสาธารณสุขจังหวัด ได้แจ้งในที่ประชุมเรื่องการดำเนินการเกี่ยวกับสถานการณ์ของผู้ติดเชื้อโรคพิษสุนัขบ้าในพื้นที่จังหวัดชัยภูมิ เพื่อดำเนินการขับเคลื่อนให้จังหวัดชัยภูมิปลอดจากโรคพิษสุนัขบ้าด้วย รวมไปถึงการได้รับความร่วมมือจากองค์กรปกครองส่วนท้องถิ่นในเรื่องของการจัดซื้อวัคซีนป้องกันโรคพิษสุนัขบ้า การสำรวจการลงทะเบียนผู้เป็นเจ้าของสุนัขและแมวด้วยดีเสมอมา

**ที่ประชุม : รับทราบ**

 **๔.๑.๔ เรื่อง ซักซ้อมแนวทางปฏิบัติตามระเบียบกระทรวงมหาดไทย ว่าด้วยเงินอุดหนุนขององค์กรปกครองส่วนท้องถิ่น พ.ศ. ๒๕๕๙ และที่แก้ไขเพิ่มเติมถึง (ฉบับที่ ๒) พ.ศ. ๒๕๖๓ หนังสือกระทรวงมหาดไทย ด่วนที่สุด ที่ มท0808.2/ว4750 ลงวันที่ 14 สิงหาคม 2563**

**ท้องถิ่นจังหวัดชัยภูมิ :** แจ้งแนวทางปฏิบัติ สรุปสาระสำคัญ หนังสือกระทรวงมหาดไทย ด่วนที่สุด

ที่ มท0808.2/ว4750 ลงวันที่ 14 สิงหาคม 2563 ดังนี้

1. องค์กรปกครองส่วนท้องถิ่นอุดหนุนหน่วยงานที่ขอรับเงินอุดหนุนเป็นเงินเท่านั้น
2. หน่วยงานที่ขอรับเงินอุดหนุน มี 6 หน่วยงาน ได้แก่ ส่วนราชการ รัฐวิสาหกิจ (เพิ่มองค์การจัดการน้ำเสีย) องค์กรประชาชน องค์กรทางศาสนา และองค์กรการกุศล
3. หลักเกณฑ์การตั้งงบประมาณ ให้เงินอุดหนุนขององค์กรปกครองส่วนท้องถิ่น

๓.๑ เป็นภารกิจที่อยู่ในอำนาจหน้าที่ขององค์กรปกครองส่วนท้องถิ่นผู้ให้เงินอุดหนุนตามกฎหมาย

๓.๒ ประชาชนในเขตพื้นที่ต้องได้รับประโยชน์จากโครงการ

๓.๓ ต้องให้ความสำคัญกับโครงการอันเป็นภารกิจหลักตามแผนพัฒนาท้องถิ่นที่จะต้องดำเนินการเอง และสถานการณ์คลังก่อนที่จะพิจารณาให้อุดหนุน

๓.๔ ห้ามมิให้อุดหนุนโครงการที่มีลักษณะเป็นเงินหมุนเวียนและโครงการที่มีลักษณะการจัดเลี้ยงอาหาร หรือกิจกรรมนันทนาการ และการจัดหาครุภัณฑ์ยานพาหนะและขนส่ง เว้นแต่จะอุดหนุนการจัดหาครุภัณฑ์ยานพาหนะและขนส่งให้แก่องค์กรปกครองส่วนท้องถิ่น

๓.๕ โครงการขอรับเงินอุดหนุนต้องบรรจุในแผนพัฒนาท้องถิ่นและตั้งงบประมาณไว้ในหมวดเงินอุดหนุน ห้ามจ่ายจากเงินสะสม ทุนสำรองเงินสะสมหรือเงินกู้

๔. อัตราส่วนการให้เงินอุดหนุน องค์กรปกครองส่วนท้องถิ่นตั้งงบประมาณเงินอุดหนุนให้หน่วยงานอื่นได้ไม่เกินอัตราส่วนของรายได้จริงในปีงบประมาณที่ผ่านมา โดยไม่รวมเงินอุดหนุนที่รัฐจัดสรรให้

๕. การให้เงินอุดหนุนรัฐวิสาหกิจ

 ๕.๑ ให้จัดทำประมาณการค่าใช้จ่าย โดยให้ถือว่าเป็นการเสนอโครงการ

 ๕.๒ นำไปบรรจุในแผนพัฒนาท้องถิ่น และตั้งงบประมาณในหมวดเงินอุดหนุน

 **/๕.๓ ไม่ต้องมีงบ...**

 ๕.๓ ไม่ต้องมีงบประมาณสมทบ

 ๕.๔ ไม่ต้องนำมารวมในอัตราส่วนการให้เงินอุดหนุน

 ๕.๕ ไม่ต้องจัดทำเป็นบันทึกข้อตกลง

 ๕.๖ ให้รายงานผลการดำเนินการ เมื่อเสร็จสิ้นโครงการ

**เทศบาลตำบลลาดใหญ่ :** เรื่องเงินอุดหนุนขยายเขตไฟฟ้า ยังไม่มีข้อผูกพันธ์มายังองค์กรปกครองส่วนท้องถิ่น

**ท้องถิ่นจังหวัดชัยภูมิ :**  รับทราบในที่ประชุม ทั้งนี้การดำเนินการเกี่ยวกับเรื่องดังกล่าวต้องอยู่ในขอบเขตที่ ระเบียบกระทรวงมหาดไทยกำหนด และจะประสานส่วนกลางอีกครั้งหนึ่ง

**ที่ประชุม : รับทราบ**

 **๔.๑.๕ เรื่อง การเตรียมความพร้อมในการป้องกันและแก้ไขปัญหาภัยแล้ง ปี 2563**

1. **การเตรียมความพร้อมในการป้องกันและบรรเทาความเดือดร้อนของประชาชนจากภัยแล้ง**
2. **จัดตั้งศูนย์บัญชาการเหตุการณ์ป้องกันและแก้ไขปัญหาอุทกภัยจังหวัดชัยภูมิ พ.ศ. ๒๕๖๓**
3. **การรายงานข้อมูลปริมาณน้ำฝนจังหวัดชัยภูมิ**

**:** แนวทาง ปฏิบัติ ตามหนังสือกระทรวงมหาดไทย ที่ มท 0808.2/ว 3215 ลงวันที่ 6 มิถุนายน 2559 เรื่อง ซักซ้อมแนวทางการใช้จ่ายงบประมาณเพื่อช่วยเหลือประชาชน กรณีเกิดสาธารณภัยขององค์กรปกครองส่วนท้องถิ่น

**:** แนวทางปฏิบัติ ตามหนังสือกระทรวงมหาดไทย ด่วนที่สุด ที่ มท 0810.4/ว 5141 ลงวันที่ 18 ธันวาคม 2562 เรื่อง การเตรียมความพร้อมในการป้องกันและแก้ไขปัญหาภัยแล้ง ปี 2562/2563

**:**  แนวทางปฏิบัติ คำสั่งกองอำนวยการป้องกันและบรรเทาสาธารณภัยจังหวัดชัยภูมิ ที่ 3580/2563 ลงวันที่ 30 มิถุนายน 2563 เรื่องการจัดตั้งศูนย์บัญชาการเหตุการณ์และแก้ไขปัญหาอุทกภัยจังหวัดชัยภูมิ ปี 2563

**:** การรายงานปริมาณน้ำฝนจังหวัดชัยภูมิ

1.ให้อำเภอทุกอำเภอ กำกับติดตาม การรายงานข้อมูลปริมาณน้ำฝนของ อปท.ในพื้นที่ ผ่านระบบ QR Code ให้ครบทุกแห่ง พร้อมตรวจสอบข้อมูลการรายงานให้ถูกต้อง ก่อนเวลา 07.00 น. เป็นประจำทุกวัน และ ให้อำเภอทุกอำเภอ และ อปท. ทุกแห่ง บันทึกข้อมูลปริมาณน้ำฝนในตารางบันทึกปริมาณน้ำฝนประจำวัน ตามแบบรายงานและให้อำเภอรวบรวมข้อมูลจาก อปท. ในพื้นที่ ทุกวันที่ 1 และ 16 ของทุกเดือน เพื่อจัดเก็บเป็นสถิติข้อมูล

**ที่ประชุม : รับทราบ**

 **/ข้อราชการ...**

 **ข้อราชการ กลุ่มงานการเงิน บัญชี และการตรวจสอบ**

 **๔.๑.๖ เรื่อง เร่งรัดงบประมาณเงินอุดหนุนเฉพาะกิจ ประจำปีงบประมาณ**

**พ.ศ. 2563 ข้อมูล ณ วันที่ ๑๙ สิงหาคม ๒๕๖๓**

 **:**  1. ลงนามสัญญาแล้ว อยู่ระหว่างดำเนินการ จำนวน 381 โครงการ เป็นเงินทั้งสิ้น 622,845,913.20 บาท

 ๒. เบิกจ่ายแล้ว จำนวน 216 โครงการงบประมาณ 161,572,956.00 บาท

 ๓. อยู่ระหว่างรอลงนามในสัญญา จำนวน 1 โครงการ (ทต.จัตุรัส) งบประมาณ 8,450,000.00 บาท

 ๔. อยู่ระหว่างพิจารณาผลการจัดซื้อจัดจ้าง จำนวน 1 โครงการ (อบต.ผักปัง) งบประมาณ 7,370,000.00 บาท

 ๕. อยู่ระหว่างประกาศจัดซื้อจัดจ้าง จำนวน 2 โครงการ (อบต.ลาดใหญ่) งบประมาณ 2,940,000.00 บาท

 ๖. อปท. ส่งคืนงบประมาณเนื่องจากโครงการซ้ำซ้อน และขอใช้รายการใหม่ จำนวน 2 โครงการ (ทต.บ้านเต่า) งบประมาณ 3,940,000.00 บาท

 ๗. งบกลาง รายการค่าใช้จ่ายโครงการน้ำกระตุ้นเศรษฐกิจฐานราก ของ อปท. จำนวน 283 โครงการ งบประมาณ 120,226,900.00 บาท ลงนามแล้ว 46 โครงการ อยู่ระหว่างรอลงนาม จำนวน 18 โครงการ อยู่ระหว่างจัดซื้อจัดจ้าง จำนวน 3 โครงการ อยู่ระหว่างกำหนดราคากลาง จำนวน 176 โครงการ

 ๘. อปท.ส่งคืนงบประมาณและของบประมาณรายการใหม่ (อบต.โอโล) งบประมาณ 2,140,000.00 บาท สถ.โอนงบประมาณกลับส่วนกลางแล้ว

 ๙. เงินเหลือจ่ายจากการจัดซื้อจัดจ้างจำนวน 218,347,586.70 บาท

 ๙.๑ รายงานขอใช้เงินเหลือจ่าย จำนวน 94,130,300.00 บาท สถ.โอนงบประมาณกลับส่วนกลางแล้ว จำนวน 72,400,500.00 บาท

 ๙.๒ รายงานส่งคืนงบประมาณที่ไม่ประสงค์ใช้เงิน จำนวน 124,217,286.70 บาท สถ.โอนงบประมาณกลับส่วนกลางแล้ว จำนวน 2,392,196.70 บาท และคงเหลืองบประมาณที่ยังไม่โอนกลับ จำนวน 121,825,090.00 บาท

**ที่ประชุม : รับทราบ**

 **ข้อราชการ กลุ่มงานมาตรฐานการบริหารงานบุคคลส่วนท้องถิ่น**

**ผอ.กลุ่มงานมาตรฐานการบริหารงานบุคคลท้องถิ่น**

 **:** แจ้งความคืบหน้าการจัดทำแผนอัตรากำลัง 3 ปี ประจำปี 2564-2566 ขณะนี้ คณะอนุกรรมการได้ประชุมพิจารณาแล้ว 142 แห่ง และจะมีการเสนอขอความเห็นชอบภายใน 31 สิงหาคม 2563 นี้ เมื่อได้รับความเห็นชอบแล้ว ผู้บริหารจะประกาศใช้แผนอัตรากำลัง ซึ่งมีผลตั้งแต่วันที่ 1 ตุลาคม 2563 เป็นต้นไป ให้ใช้แผนอัตรากำลังตามภารกิจที่เหมาะสม กรณีที่มีตำแหน่งว่าง เช่น ผอ.กอง ปลัด ว่างให้มีการรายงาน ก.จังหวัด ภายใน 15 วัน และให้มีการสรรหา ภายใน 60 วัน หากไม่สามารถสรรหาได้ ก็ให้รายงานมาที่ ก. จังหวัด ให้ ก.จังหวัดเป็นผู้สรรหา ตามกรอบการปฏิบัติงานต่อไป

**ที่ประชุม : รับทราบ**

 **/ข้อราชการ...**

 **ข้อราชการ กลุ่มงานกฎหมาย ระเบียบและเรื่องร้องทุกข์**

 **๔.๑.๘ เรื่อง ขอข้อมูลผู้บริหารท้องถิ่น รองผู้บริหารท้องถิ่น ผู้ช่วยผู้บริหารท้องถิ่นและสมาชิกสภาท้องถิ่น โดย ผอ.กลุ่มงานกฎหมายระเบียบและเรื่องร้องทุกข์**

 **:** ด้วยสำนักงาน ป.ป.ช. ประจำจังหวัดชัยภูมิ ขอความอนุเคราะห์ข้อมูลการดำรงตำแหน่งของผู้บริหารท้องถิ่น รองผู้บริหารท้องถิ่น ผู้ช่วยผู้บริหารท้องถิ่น และสมาชิกสภาท้องถิ่น เพื่อใช้ในการตรวจสอบ การยื่นบัญชีแสดงรายการทรัพย์สินและหนี้สิน โดยให้กรอกข้อมูลตามแบบตารางที่กำหนด ซึ่งสำนักงานส่งเสริมการปกครองท้องถิ่นจังหวัดชัยภูมิได้แจ้งอำเภอแจ้งองค์กรปกครองส่วนท้องถิ่นในพื้นที่รายงานข้อมูลดังกล่าว ตามหนังสือสำนักงานส่งเสริมการปกครองท้องถิ่นจังหวัดชัยภูมิ ด่วนที่สุด ที่ ชย0023.4/730

ลงวันที่ 14 สิงหาคม 2563 หัวข้อ “ข่าวประชาสัมพันธ์” และ “หนังสือสั่งการ” โดยส่งข้อมูลไปยังสำนักงาน ป.ป.ช. ประจำจังหวัดชัยภูมิโดยตรง ณ สำนักงาน ป.ป.ช. ประจำจังหวัดชัยภูมิ ถนนพญาแล ตำบลในเมือง อำเภอเมือง จังหวัดชัยภูมิ 36000 พร้อมส่งสำเนาคู่ฉบับให้สำนักงานส่งเสริมการปกครองท้องถิ่นจังหวัดชัยภูมิ จำนวน 1 ชุด

**ที่ประชุม : รับทราบ**

 **ข้อราชการ ฝ่ายบริหารทั่วไป**

 **๔.๑.๙ เรื่อง สรุปผลการดำเนินการของกองทุนฯ**

 **(๑) ผลการดำเนินการกองทุนหลักประกันสุขภาพระดับท้องถิ่นหรือพื้นที่**

**ณ วันที่ ๓๑ กรกฎาคม ๒๕๖๓**

**หัวหน้าฝ่ายบริหารทั่วไป :** แจ้งผลการดำเนินงานกองทุนหลักประกันสุขภาพท้องถิ่น สปสช.เขต 9 นครราชสีมา เดือน กรกฎาคม 2563 ผลการเบิกจ่ายเงินกองทุน ปีงบประมาณ 2563 รวมงบประมาณ (ลบ.) ได้ 82.13 รวมเบิกจ่าย 67.86 (ลบ.) รวมคงเหลือ 14.27 (ลบ.) จำนวนร้อยละ อปท. ที่สมทบเงินเข้ากองทุน จังหวัดชัยภูมิ ส่งเงินสมทบเข้ากองทุน 100% รวมทั้งสิ้น 142 อปท. แจ้งสถานะผลการเบิกจ่ายรายอำเภอ พบว่า อำเภอที่เบิกจ่ายมากที่สุด ได้แก่ อำเภอหนองบัวระเหว อำเภอซับใหญ่ และ อำเภอหนองบัวแดง ตามลำดับ และ อำเภอที่มีการเบิกจ่ายน้อยที่สุด ได้แก่ อำเภอแก้งคร้อ อำเภอบำเหน็จณรงค์ และอำเภอเกษตรสมบูรณ์ ตามลำดับ และ รายงานโครงการเกี่ยวข้องโรคติดเชื้อ COVID – 19 ชัยภูมิ 93 กองทุน รวม 410 โครงการ เป็นเงิน 13.05 ล้านบาท

 **๔.๒ ข้อราชการของส่วนราชการ และองค์กรภาคีเครือข่าย ที่เกี่ยวข้อง**

 **ที่ทำการปกครองจังหวัดชัยภูมิ**

 **๔.๒.๑ คำสั่งจังหวัดชัยภูมิ ที่ ๔๓๐๔/๒๕๖๓ ลงวันที่ ๖ สิงหาคม ๒๕๖๓**

 **เรื่อง มอบหมายภารกิจการจัดตั้งโรงครัวพระราชทานในกรณีเกิดเหตุ สาธารณภัยในพื้นที่จังหวัดชัยภูมิ**

 **:** ตามคำสั่งจังหวัดชัยภูมิ ที่ 4304/2563 เรื่องมอบหมายภารกิจจัดตั้งโรงครัวพระราชทานในกรณีเกิดเหตุสาธารณภัยในพื้นที่จังหวัดชัยภูมิ ตามบัญชีมอบหมายภารกิจ การจัดตั้งโรงครัวพระราชทานในกรณีเกิดเหตุสาธารณภัยในพื้นที่จังหวัดชัยภูมิแนบท้ายคำสั่งจังหวัดชัยภูมิ ที่ 4304/2563

ลงวันที่ 6 สิงหาคม 2563

**ที่ประชุม : รับทราบ**

 **/สำนักงานสาธารณสุข...**

 **สำนักงานสาธารณสุขจังหวัดชัยภูมิ**

 **๔.๒.๒ เรื่อง สรุปผลการดำเนินงานและสถานการณ์การระบาดของโรคติดเชื้อไวรัสโคโรนา 2019 (COVID -19)**

**ผู้แทน สสว.ชัยภูมิ :** แจ้งสถานะรายงานผู้ติดเชื้อไวรัสโคโรนา 2019 (COVID -19) ทั้งสถานการณ์โลก พบว่าพบผู้ป่วยรายวัน 4 วัน ต่อหนึ่งล้านคน เสียชีวิต แปดแสนคน หรือเฉลี่ย 5,000 คนต่อวัน และมีเปอร์เซ็นต์ลดลง 3% ในประเทศไทยพบผู้ป่วยติดเชื้อ สะสม จำนวน 3,395 คน ในประเทศไทยก็ได้มีการเฝ้าระวัง จังหวัดชัยภูมิเองก็ได้มีการเฝ้าระวังอย่างต่อเนื่อง และตามที่มีการพบผู้ติดเชื้อที่เดินทางมาจากต่างประเทศ ได้ติดตามผลการตรวจโรคดังกล่าวแล้ว พบว่าผลการตรวจผู้ติดเชื้อรายใหม่นั้นเป็นลบ ไม่สามารถแพร่เชื้อได้ และยังทำการตรวจสอบผู้สัมผัสและผู้ใกล้ชิดอีกด้วย ขณะนี้จังหวัดชัยภูมิ ยังคงต้องป้องกันตนเองอย่างต่อเนื่อง และรักษาระยะห่าง มีการวัดไข้ และใช้แอปพลิเคชันไทยชนะ ในการช่วยในการเฝ้าระวังอีกช่องทางหนึ่งด้วย

**ที่ประชุม : รับทราบ**

 **๔.๒.๓ เรื่อง สถานการณ์โรคไข้เลือดออกจังหวัดชัยภูมิ**

 **:** ณ ปัจจุบัน ยังมีผู้ป่วยสะสมอยู่ที่ 2,304 ราย ยุทธการจู่โจมป้องกันลูกน้ำยุงลาย พบว่า 55% เป็นหมู่บ้านที่มีความเสี่ยงต่ำในการเป็นการกำจัดลูกน้ำยุงลาย ทั้งนี้ ให้ประชาชนช่วยกันเฝ้าระวังและรักษา การเก็บน้ำ เก็บขยะ รักษาสิ่งแวดล้อม ควบคู่ไปการดูแลรักษาจังหวัดสะอาดด้วย

**ที่ประชุม : รับทราบ**

**ระเบียบวาระที่ ๕ เรื่อง เพื่อพิจารณา**

 **: ไม่มี**

**ระเบียบวาระที่ ๖ เรื่อง อื่น ๆ**

**ผู้แทนจาก องค์การบริหารส่วนจังหวัดชัยภูมิ**

 **: ๖.๑ เรื่อง ซักซ้อมแนวทางการทบทวนแผนพัฒนาการศึกษาขององค์กรปกครองส่วนท้องถิ่นและสถานศึกษาในสังกัดองค์กรปกครองส่วนท้องถิ่น**

 **:** ตามที่หนังสือด่วนที่สุด มท0816.2/ว5232 ลงวันที่ 2 กันยายน 2563 ซักซ้อมแนวทางการทบทวนแผนพัฒนาการศึกษาขององค์กรปกครองส่วนท้องถิ่นและสถานศึกษาในสังกัดองค์กรปกครองส่วนท้องถิ่น

 **:** ตามที่หนังสือด่วนที่สุด ที่ ชย 0023.3/11925 ลงวันที่ 5 กันยายน 2563 เรื่องซักซ้อมแนวทางการทบทวนแผนพัฒนาการศึกษาขององค์กรปกครองส่วนท้องถิ่นและสถานศึกษาในสังกัดองค์กรปกครองส่วนท้องถิ่น มีแนวทางปฏิบัติดังนี้

 1. ห้วงเวลาจัดทำแผนพัฒนาการศึกษา

1. แนวทางการจัดทำแผนพัฒนาการศึกษา
2. แนวทางการประสานแผนพัฒนาการศึกษาขององค์กรปกครองส่วนท้องถิ่นในเขตจังหวัด
3. การนำแผนพัฒนาการศึกษาไปสู่การปฏิบัติ
4. การกับกับดูแล

 **/เรียนเพื่อทราบ...**

เรียนเพื่อทราบและถือเป็นแนวทางปฏิบัติ สำหรับอำเภอให้แจ้งองค์กรปกครองส่วนท้องถิ่นที่มีสถานศึกษาในสังกัดทราบ และถือเป็นแนวทางปฏิบัติด้วยเช่นกัน

 **:** เรื่องการจัดตั้งคณะกรรมการประสานการจัดทำแผนพัฒนาการศึกษาขององค์กรปกครองส่วนท้องถิ่นและสถานศึกษาในสังกัดองค์กรปกครองส่วนท้องถิ่น ระดับจังหวัด จังหวัดชัยภูมิ ตามหนังสือ ที่ ชย 0023.3/15654 ลงวันที่ 25 พฤศจิกายน 2562

 **:** ทั้งนี้เพื่อการเตรียมความพร้อมในการดำเนินงานในงบประมาณปี พ.ศ. 2564

**ที่ประชุม : รับทราบ**

**นายอำเภอเมืองชัยภูมิ** **: ๖.๒** **เรื่องแนวเขตการเสียภาษี**

 เรื่องแนวเขตการเสียภาษี เช่น เทศบาลตำบลโคกสูง เทศบาลตำบลชีลอง ได้แจ้งข้อแนะนำในการพัฒนาในเขตพื้นที่ โดยให้ ทำ MOU ร่วมกันระหว่างสองเทศบาลตำบลนี้ เพื่อจะได้แก้ไขปัญหาดังกล่าวร่วมกัน

**ที่ประชุม : รับทราบ**

**ปิดประชุม เวลา 1๒.10 น.**

 **ผู้จดรายงานการประชุม**

 **(นางสาวธัญพัชร ลิ้มภาณุวัฒน์สกุล)**

 **เจ้าหน้าที่วิเคราะห์นโยบายและแผนพัฒนาท้องถิ่น**

 **(นางพเยาว์ แสนเภา )**

 **หัวหน้าฝ่ายบริหารทั่วไป**

 **ผู้ตรวจรายงานการประชุม**